شه‌فه‌ق نيوز/ سه‌رچه‌وه‌يگ ئه‌منى له‌ دياله‌ ئاشكراى كه‌فتنه‌وه‌ى قوربانى و بيسه‌روشوونكردن دو كه‌س كرد له‌ئه‌نجام په‌لاماريگ ريكخرياگ داعش ئه‌را بان ماڵيگ كورده‌يل كاكه‌يى له‌ قه‌زاى خانه‌قين له‌ باكوور خوه‌رهه‌ڵات دياله‌.
سه‌رچه‌وه‌گه‌ ئه‌را ئاژانس شه‌فه‌ق نيوز وت: چه‌كداره‌يل داعش په‌لامار ماڵيگ كورد كاكه‌يى دانه‌ له‌ ئاوايى دارا له‌ قه‌زاى خانه‌قين و ته‌قه‌ له‌ ئه‌ندامه‌يل خيزان ئه‌و ماڵه‌ كردنه‌.
سه‌رچه‌وه‌گه‌ هه‌ميش وت: له‌و په‌لاماره‌ دو كه‌س شه‌هيد بوينه‌و دووان تر زه‌خمدار بوينه‌ دووانيش بيسه‌روشوونن.
